سید عمار الحکیم قومی اتحاد کے نئے سربراہ منتخب

عراق کے میڈیا ذرائع نے سید عمار الحکیم کو اس ملک کے قومی اتحاد کا نیا سربراہ منتخب کئے جانے کی خبر دی ہے۔

خبر کا کوڈ: ۴۲۳۰۵۳

تاریخ: ۰۵ آذر ۲۰۱۶ - ۲۰:۰۱

رسا نیوز ایجنسی کی رپورٹ کے مطابق السومریہ نیوز نے عراق کے سفارتی ذرائع کے حوالے سے اعلان کیا ہے کہ قومی اتحاد نے اتوار کو عراق کے وزیر خارجہ ابراہیم الجعفری کے دفتر میں ایک اجلاس کا انعقاد کیا جس میں ملک کے سیاسی و سیکورٹی کے مسائل کا جائزہ لیا گیا ۔

اس اجلاس میں عراق کی مجلس اعلائے اسلامی کے سربراہ سید عمار الحکیم کو، عراق کے سب سے بڑے سیاسی دھڑے قومی اتحاد کا نیا سربراہ بھی منتخب کرلیا گیا ۔

عراق کے قومی اتحاد کو پارلیمنٹ میں ایک سو پچاسی سے زیادہ نشستیں حاصل ہیں اور عراق کے آئین کے مطابق سب سے بڑے اتحاد کو حکومت بنانے کا موقع ملنا چاہیے۔(۹۸۹/ف۹۳۰/ک۱۵۰)